**RADÍME SENIOROM**

**Ako sa nestať obeťou nátlakových predajných akcií**

#  Všimnite si:

Vážení seniori,

prinášame Vám **11 dôležitých rád**, ako sa nestať obeťou takých prezentačných a predajných akcií, počas ktorých „predajcovia“ používajú rôzne nekalé obchodné praktiky a doslova arogantne
za pomoci manipulácie, zastrašovania, ale aj pod hrozbou fyzického a najmä psychického nátlaku vnucujú hlavne starším ľuďom predražený a často veľmi nekvalitný tovar.

Našli ste vo svojej poštovej schránke pozvánku alebo Vás niekto telefonicky pozýva na prezentačnú akciu, výhodnú predajnú akciu, zaujímavý výlet, bezplatnú večeru, rôzne posedenie, či iné lukratívne podujatie s možnosťou získania hodnotných darčekov zadarmo?

**Skôr než sa na takéto podujatie vyberiete, poraďte sa so svojimi príbuznými.**

Ako sa nestať obeťou agresívnych „predajcov“

už pri oslovení

1. Preverte si údaje na pozvánke o organizátorovi a jeho ponuke na internete,
na Slovenskej obchodnej inšpekcii, alebo sa poraďte s blízkymi. Ak máte pochybnosti, na ponuku radšej nereagujte.

pri cestovaní na akciu

1. Vždy si so sebou zoberte
vodu a jedlo.
2. Neberte si so sebou viac peňazí, ako je naozaj nevyhnutné.
3. Neodovzdávajte svoje osobné doklady organizátorom.

počas prezentácie alebo predaja

1. Ak by vám bolo bránené v odchode z akcie, alebo ak by ste pociťovali nátlak či vyhrážanie, volajte 158, 159 alebo 112.
2. Nepodpisujte zmluvy
ospotrebnom úvere, pokiaľ ste si zmluvu riadne neprečítali.
3. Nesúhlaste s možnosťou odvozu do banky alebo
k bankomatu za účelom vybratia peňazí za tovar.
4. Ak si niečo kúpite, tak trvajte na predložení potvrdenia
o kúpe (bloček a záručný list).

**Po predaji výrobkov takíto „predajcovia“ často ignorujú zákonné práva klientov.**

**pri ignorovaní „predajcom“
by ste mali vedieť, že**

1. Máte právo odstúpiť od zmluvy bez udania dôvodu do 15 dní, potrebujete však bloček alebo zmluvu o úvere.
2. Odstúpením od zmluvy sa zmluva od začiatku zrušuje a peniaze Vám musia byť vrátené do 15 dní.
3. Ak organizátor alebo predávajúci ignoruje Vaše odstúpenie od zmluvy, obráťte sa na súd alebo Slovenskú obchodnú inšpekciu.

**„Dôveruj, ale preveruj!“**

Ponuku si vždy dôkladne preverte, aby ste sa nestali obeťou agresívnych „predajcov“.



**Vypracoval:**

odbor prevencie kriminality

Kancelárie ministra vnútra SR

v spolupráci s úradom

kriminálnej polície

Prezídia Policajného zboru

* **Centrum právnej pomoci: 02/49683521, 02/49683522**
* **Jednota dôchodcov na Slovensku: 02/50240297, 02/50240291**
* **Mestská polícia: 159**
* **Policajný zbor: 158**
* **Číslo tiesňového volania**: **112**

**Dôležité kontakty:**

* **Slovenská obchodná inšpekcia: 02/58272 132 (kl. 117, 125, 130, 159)**
* **Komisia na posudzovanie podmienok v spotrebiteľských zmluvách**: **02/59353189, 02/59353399, 02/59353135 02/59353399,** [**www.branitsaoplati.sk**](http://www.branitsaoplati.sk)
* **bezplatná senior linka 0800 172 500**

Rady seniorom ● Prevencia kriminality ● Ministerstvo vnútra SR ● www.minv.sk